# வீட்டுக் காகம்



**வீட்டுக் காகம்** ( *house crow* ), **இலங்கை** அல்லது **கொழும்பு காகம்** என்றும் அழைக்கப்படுவது காக்கைக் குடும்பத்தைச் சேர்ந்த ஒரு பொதுவான பறவையாகும். இது ஆசியாவை பூர்வீகமாகக் கொண்டது. ஆனால் கப்பல்கள் வழியாக உலகின் பல பகுதிகளுக்குச் சென்றடைந்ததால், உலகின் பல பகுதிகளில் காணப்படுகிறது. இது அளவில் ஜாக்டாவிற்கும் கரியன் காகத்திற்கும் இடையிலான அளவில் ( நீளம்) உள்ளது என்றாலும் அவை இரண்டையும் விட மெலிதானதாக இருக்கும். இதன் நெற்றி, உச்சி, தொண்டை, மார்பகத்தின் மேல் பகுதிகள் அதிக பளபளப்பான கருப்பு நிறத்திலும், கழுத்து மற்றும் மார்பகம் வெளிர் சாம்பல்-பழுப்பு நிறத்திலும் இருக்கும். இறக்கைகள், வால், கால்கள் போன்றவை கருப்பு. அலகின் தடிமன் மற்றும் இறகுகளின் வண்ணத்தில் பிராந்திய ரீதியாக வேறுபாடுகள் உள்ளன.  

## வகைப்பாடு
இதில் பரிந்துரைக்கப்பட்ட இனமான *C. s. splendens* பாக்கித்தான், இந்தியா, நேபாளம், வங்கதேசம் ஆகிய நாடுகளில் காணப்படுகிறது. அது சாம்பல் கழுத்துப் பட்டையைக் கொண்டுள்ளது. இதன் கிளையினமான *C. s. zugmayeri* தெற்காசியா மற்றும் ஈரானின் வறண்ட பகுதிகளில் காணப்படுகிறது. அது மிகவும் வெளிர் கழுத்துப் பட்டையைக் கொண்டுள்ளது. மற்றொரு கிளையினமான *C. s. protegatus* தென்னிந்தியா, மாலத்தீவுகள் (சில சமயங்களில் *மலேடிவிகஸ்* எனப் பிரித்து அறியப்படுகிறது), இலங்கை போன்ற பகுதிகளில் காணப்படுகிறது. அது அடர் சாம்பல் நிறத்தில் உள்ளது. *C. s insolens* துணையினம் மியான்மரில் காணப்படுகிறது, இருண்ட வடிவத்தில் சாம்பல் கழுத்துப் பட்டை அற்று இருக்கும்.  

## பரவலும் வாழ்விடமும்
நேபாளம், வங்காளதேசம், இந்தியா, பாக்கித்தான், இலங்கை, மாலைத்தீவுகள், லாக்காடிவ் தீவுகள், தெற்கு மியான்மர், தெற்கு தாய்லாந்து மற்றும் கடலோர தெற்கு ஈரான் ஆகியவற்றை தாயகமாகக் கொண்ட இது தெற்காசியாவில் பரவலாக உள்ளது. இது கிழக்கு ஆபிரிக்காவில் சான்சிபார் (சுமார் 1897) மற்றும் போர்ட் சூடானைச் சுற்றி அறிமுகப்படுத்தப்பட்டது. இது கப்பல் மூலம் ஆத்திரேலியாவுக்கு வந்தது, ஆனால் தற்போது அழிந்துவிட்டது. அண்மையில், இது ஐரோப்பாவிற்கு வந்தது. மேலும் 1998 முதல் ஹாலந்தின் ஹூக் என்ற டச்சு துறைமுக நகரத்தில் இனப்பெருக்கம் செய்து வருகிறது.  

சம் சுயி போ, நியூ கவுலூன், ஆங்காங், குறிப்பாக லாய் கோக் எஸ்டேட் மற்றும் ஷாம் ஷுய் போ பார்க் மற்றும் கவுலூன் சாய்வில் உள்ள கவுலூன் சாய் பூங்காவில் 200 முதல் 400 பறவைகள் உள்ளன. 2010 செப்டம்பர் தொடக்கத்தில் இருந்து அயர்லாந்தின் தெற்கு கடற்கரையில் உள்ள கார்க் துறைமுகத்தில் ஒரு பறவை உள்ளது.  

புதிய உலகில், புளோரிடாவின் செயின்ட் பீட்டர்ஸ்பர்க்கைச் சுற்றியுள்ள பகுதியில் வீட்டுக் காகங்களின் சிறிய அளவில் வசிக்கின்றன. 2009 ஏப்ரல் நிலவரப்படி, யெமனில் உள்ள சுகுத்திரா தீவில் அறிமுகப்படுத்தப்பட்ட வீட்டுக் காகங்களால், சுகுத்திரா தீவில் உள்ள உள்ளூர் பறவை இனங்களுக்கு எதிர்மறையான சுற்றுச்சூழல் விளைவுகள் ஏற்படுவதைத் தவிர்ப்பதற்காக அழிக்கப்பட்டன.  

இது சிறிய கிராமங்கள் முதல் பெரிய நகரங்கள் வரை இதன் வாழிட எல்லை முழுவதும் மனித குடியிருப்புகளுடன் தொடர்புடையது. சிங்கப்பூரில், 2001 இல் 190 பறவைகள்/கிமீ <sup>2</sup> என்ற விகிதார்ச்சாரத்தில் அடர்த்தி இருந்தது, திட்டமிடலில் இதன் எண்ணிக்கையை கட்டுப்படுத்தும் முயற்சிகள் மேற்கொள்ளப்பட்டன.  

இது வாழும் பகுதிகளில் மனித மக்கள்தொகைப் பெருக்கத்தின் காரணமாக, இந்த இனமும் விகிதாச்சார அளவில் பெருகியுள்ளது. இது ஒரு சர்வவல்லமையுள்ள தோட்டி விலங்காக இருப்பதால் அது போன்ற சூழ்நிலைகளில் இது செழித்து பெருகுகிறது.  

## நடத்தை

### உணவுமுறை
வீட்டுக் காகங்கள் மனித வாழ்விடங்களைச் சுற்றியுள்ள குப்பைகள், சிறிய ஊர்வன, பாலூட்டிகள், பூச்சிகள் மற்றும் பிற சிறிய முதுகெலும்பில்லாத உயிரினங்கள், முட்டைகள், குஞ்சுகள், தானியங்கள், பழங்கள் போன்றவற்றை அதிகம் உண்கின்றன. வீட்டுக் காகங்கள் பறந்து வந்து கீழே பாய்ந்து அணிற்பிள்ளைகளைக் கவர்வதையும் அவதானிக்க முடிந்தது. இவை தங்களுக்குத் தேவைப்படும் பெரும்பாலான உணவை தரையில் இருந்து சேகரிக்கிறன. ஆனால் வாய்ப்பு கிடைக்கும்போது மரங்களிலிருந்தும் எடுக்கின்றன. இவை சந்தர்ப்பவசத்திற்கு ஏறப்ப வாழக்கூடியன. இவை எல்லாவற்றையும் உண்டு உயிர்வாழக் கூடியன. இந்தப் பறவைகள் சந்தைகள் மற்றும் குப்பைக் கிடங்குகளுக்கு அருகிலும், குப்பைகளைத் தேடிச் செல்வதையும் காணலாம். இறந்த உயிர்களை உணவாக உட்கொண்ட பின்னர் அவை மணலை உண்பதும் அவதானிக்கப்பட்டுள்ளது.  

### கூடு கட்டுதல்

வீட்டுக் காகங்கள் எப்போதாவது தொலைபேசி கோபுரங்களில் கூடு கட்டினாலும், உள்ளூர் சூழலில் வெற்றிகரமான இனப்பெருக்கத்திற்கு சில மரங்களாவது அவசியமாகத் தோன்றுகிறது. இது வழக்கமாக குச்சிகளால் அமைக்கபட்டக் கூட்டில் 3-5 முட்டைகளை இடும். தெற்காசியாவில் இவற்றின் கூட்டில் ஆசியக் குயிலால் இடப்படும் முட்டைகளை தன் முட்டையாக எண்ணி அடைகாப்பவையாக உள்ளன. இந்தியாவிலும், தீபகற்ப மலேசியாவிலும் ஏப்ரல் முதல் சூலை வரையிலான காலத்தில் இனப்பெருக்கம் உச்சமாக காணப்படுகிறது. உச்சி அகன்ற பெரிய மரங்கள் கூடு கட்ட இவை விரும்புகின்றன.  

## மனிதர்களுடனான உறவு
வெள்ளூக்கழிசல் நோயை உண்டாக்கும் பிஎம்வி 1 போன்ற paramyxoviruses வைரசுகள் வீட்டுக் காகத்தின் மூலம் பரவக்கூடும் என்று சந்தேகிக்கப்படுகிறது. இந்தியாவில் நியூகேசில் நோயின் வெடிப்பு பெரும்பாலும் காகங்களின் இறப்புக்கு முன்னதாகவே இருந்தன. அவை *கிரிப்டோகாக்கஸ் நியோஃபார்மன்களை* கொண்டு செல்வதாகவும் கண்டறியப்பட்டுள்ளது, இது மனிதர்களுக்கு கிரிப்டோகோகோசிசு பூஞ்சைத் தொற்றை ஏற்படுத்தும்.  

## காட்சியகம்